google/wiki40b huggingface dataset:
Stanislovas Hozijus

Biografija

Kilęs iš Krokuvos miestiečių. 1519-1524 m. studijavo Krokuvos universitete. Vėliau Krokuvos vyskupo rūmuose dirbo mokytoju. Domėjosi humanizmu, palaikė ryšius su Erazmu Roterdamiečiu. 1529-1534 m. studijavo Bolonijoje. Nuo 1538 m. Lenkijos karaliaus sekretorius. 1538 m. paskirtas Varmės, 1540 m. dar ir Krokuvos, 1542 m. Sandomiero kanauninku. 1549-1550 m. ir 1569 m. vykdė Žygimanto Augusto diplomatinius pavedimus. Nuo 1549 m. Chetalo, nuo 1551 m. Varmės vyskupas. Tapo aktyviu kontrreformacijos veikėju. Iš vyskupijos šalino kitatikius. Pasisakė prieš tautinės bažnyčios Lenkijoje koncepciją. Nuo 1558 m. dirbo Romoje. 1560-1561 m. popiežiaus nuncijus Vienoje. 1561 m. kardinolas. 1561-1563 m. dalyvavo Tridento susirinkime, 1563 m. jam vadovavo. 1564 m. grįžo į Lenkiją, įtikino Žygimantą Augustą pritarti šio susirinkimo nutarimams ir stiprinti kovą su reformacija. 1564 m. į Lenkiją pakvietė jėzuitus ir Braunsberge (dab. Branevas) įkūrėjų pirmąją kolegiją (Collegium Hosianum). Nuo 1569 m. vėl dirbo Romoje. 1572-1578 m. vokiečių reikalų kongregacijos narys.
Meno ir kultūros mecenatas. Parašė daug teologijos veikalų ir poleminių laiškų (rink. „Opera omnia“ 1584 m. Svarbiausiame veikale „Confessio fidei catholicae Christiana“ (1557 m., 39 leidimai) išdėstė Katalikų bažnyčios svarbiausias nuostatas. Bažnyčios vienybės simboliu laikė popiežiaus instituciją.
Toshihide Masukawa

Biografija

Gimęs Aičio prefektūroje, Masukava 1962 m. baigė Nogojos universitetą, o 1967 m. gavo mokslų daktaro laipsnį teorinės fizikos srityje. XX a. 8 deš. pradžioje jis dirbo Kioto universitete, kur su kitu fiziku Makoto Kobayashi siekė atrasti pažeistos simetrijos ištakas. 1973 m. jie apie tai parašė mokslinį straipsnį, kuris pripažintas ketvirtu labiausiai cituojamu straipsniu dalelių fizikos srityje. Už šį darbą jie buvo apdovanoti 2008 m. Nobelio fizikos premija.
Nuo 1997 iki 2003 m. Masukava buvo Jukavos teorinės fizikos instituto direktorius. Dabar jis yra nusipelnęs Kioto bei Kioto Sangijo universitetų profesorius.
LKL 2016–2017 m. sezonas

„Tete-a-tete Casino LKL“ 2016–2017 metų sezonas – 24–as lygos sezonas, kuriame varžosi 10 pajėgiausių Lietuvos krepšinio klubų. Reguliarusis sezonas prasidėjo rugsėjo pabaigoje ir tęsėsi iki balandžio pabaigos. Į atkrintamąsias varžybas pateks aštuonios geriausios reguliariojo sezono komandos.

Klubų kaita

Lietuvos krepšinio lygos posėdyje nuspręsta, kad šiame sezone lygoje varžėsi 10 komandų. Praėjusiame sezone paskutinę vietą čempionate užėmusi Alytaus „Dzūkija“ neiškrito į Nacionalinę krepšinio lygą, nes NKL čempionai - Marijampolės „Sūduva-Mantinga“ - neturi LKL nuostatus atitinkančios arenos.

Sezono nutarimai

Lietuvos krepšinio lygos formatas lieka nepakitęs – klubai rungtyniauja keturių ratų sistema. Reguliaraus sezono galutinė turnyrinė lentelė bus sudaroma pagal iškovotų pergalių kiekį. Aštuonios pajėgiausios reguliaraus sezono komandos pratęs kovą dėl čempiono vardo atkrentamosiose varžybose. Ketvirtfinaliai, pusfinaliai ir mažasis finalas bus žaidžiami iki trijų, o didysis finalas iki keturių pergalių. Namų aikštės pranašumas suteikiamas komandai, reguliariajame sezone užėmusiai aukštesnę vietą.

Kiti apdovanojimai

Geriausias legionierius - James Baron, (Vilniaus „Lietuvos Rytas“); 
Geriausia lygos organizacija - Kauno „Žalgiris“; 
Geriausias treneris - Šarūnas Jasikevičius, (Kauno „Žalgiris“); 
Garbingiausias lygos krepšininkas - Mindaugas Lukauskis, (Panevėžio „Lietkabelis“); 
Geriausiai besiginantis krepšininkas - Martynas Mažeika, (Klaipėdos „Neptūnas“); 
Geriausias jaunasis žaidėjas -  Martynas Echodas, („Šiauliai“); 
„Tete-a-tete Casino-LKL“ šokėjų kovų nugalėtojos - Kauno „Žalgirio“ šokėjos.
Saratovo sritis

Geografija

Sritis yra Rytų Europos lygumos pietryčiuose. Palei Volgos vakarinį krantą iškilusi Pavolgio aukštuma, kurioje yra aukščiausia srities vieta (331 m). Volga sritį dalina į du regionus: Pavolgę vakaruose ir Užvolgę rytuose. Pietryčiuose siekia Pakaspijo žemumą. Klimatas vidutinių platumų, žemyninis. Vidutinė sausio mėnesio temperatūra -12 °C, liepos mėnesio +22 °C. Vidutinis metinis kritulių kiekis 250–450 mm. Pagrindinė upė – Volga. Iš rytų į ją teka Didysis Irgizas. Pietryčiuose teka Didysis ir Mažasis Uzeniai. Saratovo srities rytai priklauso Dono baseinui (Medvedica, Chopioras). Vyrauja stepės ir miškastepės.
Artūras Dolžnikovas

Karjera

Nuo 2019 m. atstovauja Riterių klubą. Tai pirmieji metai profesionaliame futbole. Vasarą buvo paskolintas FK Vilnius.

Jaunimo rinktinė

<...>
Baimakas

Sportas

Rusijos šachmatų komandinėse pirmenybėse miestas paimė aštuntą vietą federacijoje
(treneris Zubairovas Zulfaras Abdulovičius). Chasanova Elmira, gimusi Baimake, užėmė pasaulio šachmatų pirmenybėse savo amžiuje antrąją vietą, trečios vietos Europoje laimėtoja. Dabar gyvena Ufoje. Stipri bokso komanda. Respublikos bokso čempionai.
Grybauskai

Istorija

1554 m. Linkmenų dvaro inventoriuje yra kaimas Sioło Źokowiczow, kurio lietuviška lytis buvo Žiukėnai, plg. Simon Ziukenas de Laluycie Molėtų krikšto įr. knygoje Nr. 7 1795 m., p. 13. 1636 m. priklausė Čivylių arba Giedraičių vaitystei, XVIII a. Čivylių seniūnijai. 1636 m. Vilniaus tijūnystės inventoriuje yra Žiukėnų kaimas (Sioło zukowiczow), kuriame gyvena Vaitiekus Grybauskas (Woyciech Grzybowski). 1693 m. Molėtų krikšto metrikų knygoje minimas Andrius Grybauskas iš Grybauskų. 1765 m. Grybauskų vienkiemyje gyveno Adomas Gaižutis. 1789 m. Grybauskuose buvo 1 ūkis 8 gyv., mokėta 15 zlotai mokesčio. 1865 m. topografiniame žemėlapyje Grybiški. 1923 9 ūkiai 53 gyv. Iki 1927 m. kaimas priklausė Kuktiškių parapijai, dabar Suginčių. Gatvinis kaimas.
PASTABA. Knygoje Ukmergės apskrities seniūnijų 1765 metų inventoriai šis kaimas klaidingai sutapatintas su buvusios Arnionių apyl. kaimu Grybėnai (p. 176).
Need for Speed II

Apžvalga

Kaip ir „The Need for Speed“, „Need for Speed II“ žaidimo tikslas laimėti visas lenktynes ir visus prizus. Šioje žaidimo dalyje atsirado daugiau sportinių automobilių, naujų trasų ir naujas garso takelis. Truputį pasikeitė žaidimo vaizdas, daugiau išryškinamos automobilių ir trasų detalės. Žaidimo trasose galima pamatyti NSO, dinozaurų, traukinių ir skirtingų dydžių dėžių, kurias galima pervažiuoti su žaidėjo valdomu automobiliu. „Need for Speed II“ žaidime priešininkai pasidarė gudresni, jie gali trukdyti žaidėjui juos aplenkti, stumdyti žaidėjo valdomą automobilį ir jie gali daryti avarijas patys. Žaidimo valdymas ir galimybė nustatyti priešininkų vairavimo lygį išliko tokie patys kaip ir „The Need for Speed“ žaidime.
Ginkluotųjų pajėgų rūšis

Ginkluotųjų pajėgų rūšis – ginkluotųjų pajėgų dalis, skirta kovoti tam tikroje aplinkoje (sausumoje, jūroje, ore, kosmose).
Kiekviena ginkluotųjų pajėgų rūšis susideda iš kariuomenės rūšių.
Sapiegų rūmų parkas

Sapiegų rūmų parkas – vienas seniausių Vilniaus parkų, įkurtų prie didžiojo etmono Kazimiero Jono Sapiegos XVII a. statytų baroko stiliaus rūmų Antakalnyje. Sapiegų rezidencijos, trinitorių vienuolyno ir ligoninės statinių komplekso parkas driekiasi tarp Antakalnio ir L. Sapiegos gatvių. 2001 m. įrašytas į Kultūros paveldo registrą.
Parkas yra Sapieginės miško terasoje, o pakraščiuose susilieja su šiuo mišku. Parko dalyje, užimančioje 8 ha plotą, įsikūrusi viešoji įstaiga „Šv. Roko ligoninė“ (slauga, ilgalaikio gydymo paslaugos). Kita parko dalis yra už jos teritorijos ribų. Parkas yra sudėtingo plano, jame vyrauja vietiniai medžiai: mažalapė liepa, paprastasis uosis, paprastasis klevas, karpotasis beržas, raudonasis ąžuolas, kalninė guoba. Iš introdukuotų medžių: paprastasis kaštonas, europinis maumedis, baltažiedė robinija, didžialapė liepa. Netoli įvažiavimo vartų prie Antakalnio gatvės auga seniausia Vilniuje liepa. Iki mūsų dienų išlikusi parką juosianti siena ir senieji parko medžiai, baroko laikais paplitęs radialinis parko išplanavimas. 
Vienu metu ligoninės teritorija buvo uždaryta, į ją negalėjo patekti nė vienas miestietis. Tačiau ligoninei atvėrus vartus parko lankomumas kurį laiką buvo nedidelis. Netrukus lankomumas pagyvėjo, parke vyksta piknikai, mankštos , įsikūrė mažos kavinės.
Visuomenei sukritikavus rengiamą parko rekonstrukcijos projektą, kurio metu numatyta iškirsti didesnę parko dalį - beveik 300 medžių, šis kol kas laikinai sustabdytas.

Istorija

Parkas pradėtas kurti XVII a. pabaigoje, XVIII a. viduryje tvarkytas ir papildytas landšaftine pietine dalimi, tvarkytas XIX a. pabaigoje.
Nuo Sapiegų rūmų gyvavimo pradžios parko apylinkės visiškai pasikeitė. Sapiegų parko formą suformavo į Nerį tekėjęs upelis nuo Sapiegų kalvų (dabartinės L. Sapiegos gatvės vietoje buvo upelio vaga) ir kitas upelis, tekėjęs per Trinitorių bažnyčios šventorių. Sapiegų valdos užėmė didelį plotą nuo Neries, per Antakalnio kalvas iki Rokantiškių, iki Vilnios upės. Reprezentacinius vasaros rūmus supo 8 ha parkas, kartu su rūmais sudarantis vieningą barokinį ansamblį.
Sapiegų rezidencijos parkas suformuotas XVIII a. pirmoje pusėje. Tai seniausias ir vienas iš ryškiausių taisyklingo geometrinio barokinio parko pavyzdžių Lietuvoje. Plati tiesi alėja – pagrindinė kompozicijos ašis – buvo nukreipta į rūmų centrą ir pabrėžė Sapiegų rezidencijos reikšmę. Parke buvo gausu tvenkinių, parteryje – gėlynų ir retų rūšių augalų. Alėjos vedė prie taisyklingose aikštelėse įrengtų fontanų, dekoratyvinių skulptūrų, pavėsinių, paviljonų. Šalia buvo giraitė, žvėrynas. XVIII a. antrojoje pusėje parkas išplėstas į pietų pusę, įrengta landšaftinė dalis. Šiame parke nebuvo sodinama egzotinių medžių, augintos vietinės rūšys. Sapiegos sakė, kad parką kuria prisimindami ir gerbdami savo protėvių praeitį. Tuometinis miesto architektas prancūzas Joseph Poussier parką perkūrė ir ligoninei pritaikė 1809 metais.

Vilnius Tech Park

Buvusioje ligoninės vietoje Sapiegų parke privačių investuotojų ir Vilniaus miesto iniciatyva nuspręsta Sapiegų parke įkurti Vilnius Tech Park.
Vytautas Zabiela

Biografija

1938–1942 m. mokėsi Antalieptės pradinėje mokykloje (Zarasų rajonas), 1942–1944 – Dusetų progimnazijoje (Zarasų r.), 1944–1950 m. – Antalieptės vidurinėje mokykloje. 1951-1957 m. baigė Vilniaus universiteto (VU) Teisės fakultetą, įgijo teisininko kvalifikacinį laipsnį.
1950–1951 – Grybėnų 7-metės mokyklos (Zarasų rajonas) mokytojas, 1952–1953 – Dusetų vidurinės mokyklos mokytojas, 1958–1959 – Utenos juridinės konsultacijos vedėjas, 1959–1962 – Šiaulių juridinės konsultacijos advokatas, 1974–1994 m. Vilniaus 2-osios juridinės konsultacijos vedėjas, Šiaulių juridinės konsultacijos vadovas (1960–1974 m.). 1991 m. vienas advokatų kontoros „Zabiela, Zabielaitė ir partneriai“ steigėjų, advokatas.
1989 m. Lietuvos socialdemokratų partijos narys, 1989–1991 m. LSDP Garbės teismo narys, 1993 m. Tėvynės sąjungos narys. 1997–2000 m. Vilniaus miesto savivaldybės tarybos narys. Nuo 2003 m. lapkričio 1 d. iki 2004 m. Seimo narys.
Lietuvos teisininkų draugijos tarybos narys (1989–1995 m. LTD vicepirmininkas), Tarptautinio Vilniaus visuomeninio tribunolo komunistinių režimų nusikalstamiems veiksmams įvertinti pirmininkas. TS (LK), LTU tarybos narys. Lietuvos advokatų tarybos narys.
Žmona Jorūnė (g. 1935 m.), gydytoja. Dukra Jūratė (g. 1959 m.), advokatė. Sūnus Darius (g. 1969 m.), advokatas.
Petras Bėčius

Biografija

1960 m. baigė Lietuvos žemės ūkio akademiją, 1986 m. žemės ūkio mokslų daktaras.
Nuo 1973 m. Lietuvos žemės ūkio akademijos dėstytojas, 1973-1985 m. kvalifikacijos kėlimo, 1986-1989 m. mokslo reikalų prorektorius, 1982-1988 m. Pašarų gamybos, 1988-1993 m. Augalininkystės katedros vedėjas. Nuo 1988 m. profesorius.
1989-1994 m. Lietuvos agronomų sąjungos pirmininkas. 1990–1994 m. Lietuvos valstiečių sąjungos pirmininkas.

Mokslinė veikla

Mokslinio darbo kryptis – augalininkystė, pašarų ruošimo ir gerinimo problemos.
Sigitas Bertlingas

Biografija

1976 m. baigė Alytaus politechnikumą, inžinierius technikas. Prekybos įmonės savininkas.
2001 m. Nuosaikiųjų konservatorių sąjungos, 2006 m. Lietuvos Respublikos liberalų sąjūdžio narys. 2005–2007 m. ir nuo 2007 m. Birštono savivaldybės tarybos narys.
Sutuoktinė Valė, vaikai Živilė, Mindaugas.
Baltis (kaimas)

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Pažiedupys

Aplinkinės gyvenvietės

JOSVAINIAI - 1 km
Galulaukiai - 2 km
Plaktiniai - 1,5 km
Vainikai - 3 km
Triberžiai

Istorija

1685 m. kaimas minimas Molėtų krikšto metrikų knygoje. Iš ten Zofija Triberžienė.
Vilniaus aikštė (Varšuva)

Vilniaus aikštė – viešoji aikštė Varšuvos centre, Lenkijoje. Įsikūrusi šalia Vilniaus gatvės ir Vilniaus geležinkelio stoties.
Mobilusis (knyga)

Siužetas

Pagrindinis romano veikėjas – Kleitonas Ridelas. Jis kaip tūkstančiai paprastų žmonių ryte žingsniuoja gatvė į darbą, tačiau netikėtai aplinkiniai pradeda elgtis keistai. Kai kurie tiesiog sužvėrėja ir puola kitus žmonės. Kleitonas supratęs kad kažkas čia netaip pradeda slėptis nuo jų ir ieškoti slėptuvės. Vėliau jis supranta kad dėl tokio žmonių elgesio kalti mobilieji telefonai. Signalas, paleistas iš telefono, padaro žmonės laukiniais.
Ĵ

Ĵ ir ĵ (J su diakritiniu ženklu cirkumfleksu) - keturioliktoji esperanto abėcėlės raidė. Esperanto kalboje raidės pavadinimas yra ĵo.
Ĵ yra modifikuota raidė J. Šią raidę XIX a. įvedė Liudvikas Zamenhofas.
Reiškia garsą: [ʒ]. Į esperanto kalboje jis tariamas kaip lietuvių raidė Ž, lenkų Ż ir anglų zh.
Bagdonas Andriejaitis Sakaitis

Biografija

Po Choinicių mūšio (1454 m.) sudarytame Vokiečių ordino belaisvių sąraše minimas kaip Lenkijos ir Lietuvos valdovo kambarinis.
Tėvas – Andrius Sakaitis. Žmonos vardas ir kilmė nežinomi. Duktė – Elžbieta (Radvilų giminės Goniondzo−Medilo šakos pradininko Mikalojaus Radvilos žmona).
Ordino belaisvių sąraše įvardytas kaip Viazynės tėvonis („paveldėtojas“): heres de Wyaszenya. Viazynė yra netoli senos Sakaičių tėvonijos – Medilo. Tėvoninių žemių turėjo ir Ašmenos paviete (Gruzdavas).
1475 m. spalio 15 d. dotavo tėvo funduotą Gruzdavo parapinę bažnyčią.

Šaltiniai

Rimvydas Petrauskas "Lietuvos diduomenė XIV a. pabaigoje – XV a. " 290 psl.
Lygintuvinis diodas

Lygintuvinis diodas – puslaidininkis diodas, kurio pagrindinė paskirtis – praleisti srovę viena kryptimi. Šie diodai naudojami įvairiuose elektros srovės lygintuvuose.
Lyginama įtampa neviršija diodo pramušimo įtampos, yra žymiai didesnė už įtampos kritimą ant diodo, srovei tekant tiesiogine kryptimi. Kai kada tokie diodai montuojami tiesiog į kintamosios elektros srovės generatorių, taip jį paverčiant nuolatinės srovės generatoriumi. Kadangi šių diodų paskirtis yra galios transformacija, paprastai jie skirti atlaikyti gana didelę srovę ir įtampą bei neretai turi galimybes radiatoriui pritvirtinti. Kadangi daugumai srovės lygintuvų reikia keleto (dažniausiai keturių) diodų, dažnai gaminami kelis lygintuvinius diodus viename korpuse turintys rinkiniai.
Trifazės kintamosios elektros srovės generatorius su įmontuotu šešių diodų lygintuvu yra lengvesnis nei lygintuvo neturintis nuolatinės srovės generatorius.
Bornas (Anglija)

Istorija

1087 m. gyvenvietė paminėta Paskutiniojo teismo knygoje. 1138 m. įkurta Borno abatija.
Plokščiai (Kretinga)

Aplinkinės gyvenvietės

Naujoji Įpiltis – 4 km
Kuniginė – 2 km
Pemperiai – 3 km
Kiaupiškės – 4 km
Peldžiai – 3 km
Darbalės
DARBĖNAI – 12 km
MančiaiGrūšlaukė – 5 km
Mikučių seniūnija

Istorija

Įkurta 1919 m., panaikinta 1950 m.
Romas Kalinauskas

Romas Kalinauskas (g. 1953 m. kovo 21 d. Bebrininkuose, Vilkaviškio raj.) – Lietuvos karinis veikėjas, pulkininkas.

Biografija

1974 m. baigė Daugpilio karo mokyklą, 1985 m. baigė Kijevo aukštąją karo aviacijos mokyklą. 1974–1992 m. tarnavo TSRS ginkluotosiose pajėgose, nuo 1976 m. Daugpilio aukštojoje karo mokykloje.
Nuo 1992 m. sausio mėn. Vilniaus motodesantinio bataliono štabo viršininkas, nuo 1992 m. birželio mėn. Lauko kariuomenės brigados (LKB) Operatyvinio skyriaus viršininkas. Nuo 1994 m. gegužės mėn. LKB Operatyvinio planavimo ir kovinio parengimo skyriaus viršininkas – štabo viršininko pavaduotojas. Nuo 1996 m. sausio mėn. „Geležinio Vilko“ brigados Operatyvinio planavimo ir kovinio parengimo skyriaus viršininkas – štabo viršininko pavaduotojas. Nuo 1999 m. sausio mėn. Mokymo ir doktrinų valdybos Doktrinų skyriaus viršininkas, nuo 2000 m. sausio mėn. valdybos vadas. Nuo 2000 m. spalio 24 d. Krašto apsaugos ministerijos generalinis inspektorius. 2001 m. pulkininkas. Nuo 2002 m. birželio mėn. Lauko pajėgų vadovybės Lauko (sausumos) pajėgų štabo viršininkas, nuo 2004 m. Lietuvos generolo A. Ramanausko kovinio parengimo centro viršininkas.
Kemersiai

Istorija

Kaimo vakarinėje dalyje, 0,25 km į šiaurę nuo geležinkelio Šiauliai–Kretinga, į pietus nuo kelio iš Kuršėnų į kelią Panevėžys–Palanga yra Kemersių senosios kapinės (kultūros paminklo MC kodas 4644).
1950–1962 m. Kuršėnų rajono, 1962–1995 m. Šiaulių rajono Raudėnų apylinkės kaimas. 1950–1991 m. kaimas priklausė Paežerių tarybiniam ūkiui.

Aplinkinės gyvenvietės

RAUDĖNAI – 7,7 km 
Taučiai (Šiauliai) – 3,4 km
Gudmiškė – 2,3 km
Geruogiai – 1,2 km
Rūdėnai – 2,7 km
KURŠĖNAI – 6 km 
ŠIAULIAI – 31 km
Steponiškė (Šiauliai) – 2,6 km
Būdvydžiai – 1,8 km
Juozapava (Šiauliai) – 2,1 km
Lapkasiai – 1,8 km
Koiakas

Istorija

Šis mėnuo egzistavo jau Senosios karalystės laikotarpiu, ir buvo penktasis metų mėnuo. Dėl to jis buvo vadinamas pirmuoju pereto sezono mėnesiu (1-nw-prt). Mėnuo buvo siejamas su dievu Horu ir jo siela ka. Iš čia kilo ir mėnesio pavadinimas Ka-her-Ka. Pagrindinės mėnesio šventės buvo skiriamos Ozyriui ir Izidei, ruošiamasi Horo šventei Nechebkau.
Pačioje pradžioje jis sutapo su laikotarpiu, maždaug atitinkančiu spalio II pusę ir lapkričio I-ąją pusę (Memfyje prasidėdavo spalio 17 d.) pagal Grigaliaus kalendorių, tačiau dėl to, kad Egipto kalendoriaus metai ne visai atitiko Saulės (Sirijaus) metus, šis mėnuo ilgainiui išpuldavo vis anksčiau, lyginant su Nilo potvyniais ir Sirijaus patekėjimu (t. y. Nilo potvyniai prasidėdavo vis vėliau kalendoriuje, kas 4 metus vėluodami viena diena). 1321 m. pr. m. e., praėjus vienam Sotiniam ciklui (t. y. 1460 m.), Ka-her-Ka vėl sugrįžo į pirminę padėtį Nilo patvynių atžvilgiu. 1291 m. pr. m. e. faraonas Amenofis I įvykdė kalendoriaus reformą, paskelbdamas Techi (Džehuti) pirmuoju metų mėnesiu, ir tada Ka-her-ka tapo žinomas ketvirtuoju acheto mėnesiu.
Kadangi metų ilgis nebuvo reformuotas, Ka-her-Ka vėl ėmė atsilikti. 22 m. pr. m. e. įvykdžius kalendoriaus reformą ir įvedus Koptų kalendorių, Koiako pradžia buvo fiksuota Julijaus kalendoriaus atžvilgiu (t. y. lapkričio 27 d.).
XVI a. reformavus Julijaus kalendorių ir įvedus Grigaliaus, iki mūsų laikų susidarė 13 d. skirtumas tarp Grigaliaus ir Koptų kalendoriaus. Dėl to koiako 1 d. dabar sutampa su gruodžio 10 d.
Kazma Sporting Club

Istorija

Klubas įkurtas 1964 m. Turi ne tik futbolo, bet ir kitų sporto rūšių komandas.
Futbolo komanda 4 kartus tapo šalies čempionais. (1986, 1987, 1994, 1996 m.)
Fandom

Fandom, fandomas, fendomas – žargoninis terminas, vartojamas apibūdinti subkultūrą, susidedančią iš fanų rato, kuriam būdingi empatijos ir bičiulystės jausmai tarp narių, aktyviai besidominčių kokiu nors tuo pačiu reiškiniu. Fanams būdingas domėjimasis netgi menkiausiomis fandomo objekto smulkmenomis, jie linkę skirti didžiąją dalį savo laiko ir energijos konkrečiai dominančiai sričiai, dažnai būdami kokio nors socialinio tinklo, užsiimančio su ta sritimi susijusia veikla, dalimi; tai juos skiria nuo susidomėjusių tik paviršutiniškai.
Fandomai gali burtis apie bet kokią žmonių domėjimosi ir veiklos sritį. Fano domėjimosi objektu siaurąja prasme gali būti laikoma kokia nors individuali įžymybė, bet paprastai tai daugiau susiję su popkultūra, menu, kūryba, mada, sportu ar pramogomis ir pomėgiais. Todėl, pavyzdžiui, neįprasta fanu vadinti buhalterį, itin besidomintį buhalterijos ypatumais.
Fanams būdinga burti fanklubus, kuriuose jie gali užsiimti tam tikra kūrybine veikla, pvz., kurti fanfiction, fanart, fanfilm ir pan. kūrinius, taip pat organizuoti įvairius konventus ar kitokius renginius, kur jie turėtų galimybę pabendrauti su įžymybėmis iš juos dominančios srities bei vieni su kitais, dalytis turima medžiaga ir sudalyvauti įvairiuose konkursuose, pvz., cosplay.
Semaine des As 2003 m. sezonas

2003 m. Semaine des As sezonas – pirmasis Prancūzijos krepšinio turnyro Semaine des As sezonas, vykęs vasario 17-20 dienomis Po Ortezo „Élan Béarnais“ namų arenoje Palais des sports de Pau, įsikūrusioje Po mieste.
Tijana Bogićević

Biografija

Savo muzikinį kelią dainininkė pradėjo 2001 metais, kai susipažino su populiariu Serbijos atlikėju Vlado Georgiev, o netrukus po to prisidėjo prie jo grupės kaip pritariančioji vokalistė. Tuo pat metu ji dainavo alternatyviosios muzikos grupėje „Shanene“. Nors į didžiąją sceną grupei nepavyko prasibrauti, ji išpopuliarėjo koncertuodama Serbijos klubuose. 2010 metais ji išleido kūrinį „Tražim“, kuris padėjo patekti į grojamiausių Serbijos dainų sąrašą, tačiau tikrąjį pripažinimą atnešė 2013 metais pasirodžiusi daina „Čudo“. Šiuo metu dainininkė gyvena Jungtinėse Amerikos Valstijose.
2009 metais pasirodė serbų nacionalinėje atrankoje „Beovizija”, tačiau pusfinalyje liko 17 vietoje ir į finalą nepateko. 2011 m. ji buvo tuometinės šalies „Eurovizijos“ atstovės Ninos pritariančioji vokalistė. 2017 m. Serbijos nacionalinio transliuotojo Radio-televizija Srbije (RTS) sprendimu pasirinkta atstovauti savo šaliai „Eurovizijoje“ su daina „In Too Deep“.
Onega (miestas)

Istorija

Gyvenvietė Onegos upės žiotyse (pradžioje Pogosto prie jūros, vėliau Ust Onegos vardu) rašytiniuose šaltiniuose minima nuo 1137 m. kaip vienas iš duoklės punktų Naugardo kunigaikščiui Sviatoslavui. Iki XVII a. gyvenvietė priklausė Turčasovo stanui. 1780 m. Jekaterinos II nurodymu gavo miesto statusą.